b'\n_START_ARTICLE_\nSrdan Turk\n_START_SECTION_\n\xc5\xbdivljenje in delo\n_START_PARAGRAPH_\nTurk je osnovno \xc5\xa1olo (1926\xe2\x80\x931930) in realno gimnazijo (1930\xe2\x80\x931938) obiskoval v Ljubljani in tu na oddelku za gradbeni\xc5\xa1tvo Tehni\xc5\xa1ke fakultete \xc5\xa1tudiral gradbeni\xc5\xa1tvo (1938-1944), vmes bil 1942\xe2\x80\x931943 interniran v tabori\xc5\xa1\xc4\x8du Gonars in Trevisu in leta 1944 diplomiral v Ljubljani ter 1954 prav tam tudi doktoriral. Po diplomi je sprva slu\xc5\xbeboval pri Mestnem vodovodu v Ljubljani, od 1946 na gradbenen oddelku Tehni\xc5\xa1ke fakultete v Ljubljani oziroma poznej\xc5\xa1i FAGG, od 1964-1987 kot redni profesor. _NEWLINE_Turk se je pri raziskavah ukvarjal z deformabilnostjo lesenih sestavljenih nosilcev, projektiranjem in prognoziranjem marke betona in kosistence betona, ra\xc4\x8dunom reolo\xc5\xa1kih pojavov pri betonskih konstrukcijah, z raziskavami stekloplastikov v prednapetih betonskih konstrukcijah in izra\xc4\x8dunom ploskovnih konstrukcij po izvirni splo\xc5\xa1ni singularitetni metodi. Objavil je 8 samostojnih publikacij, zlasti u\xc4\x8dbenikov, ve\xc4\x8d kot 60 razprav, 20 stati\xc4\x8dnih raziskav za stavbe in mostove ter izdelala preko 200 strokovnih poro\xc4\x8dil ter sodeloval  pri izdelavi Splo\xc5\xa1nega tehni\xc5\xa1kega slovarja I-II (1962, 1964). Priznane pa ima tudi 3 patente.'